Tadeja Brankovič Likozar

** Tadeja Brankovič-Likozar**, rođena 20. decembra 1979. u Kranju u SR Sloveniji, SFRJ (danas Slovenija), kao Tadeja Brankovič je nekadašnja slovenska biatlonka.

## Karijera 
### Olimpijske igre 
Tadeja Brankovič je četiri puta nastupila na Zimskim olimpijskim igrama:  ZOI 1998, ZOI 2002, ZOI 2006. i ZOI 2010, ali nije osvojila ni jednu medalju. Najbolji rezultati su joj dva 31-a mjesta na ZOI 2006: u utrci sprinta i dva dana kasnije u utrci potjere. U štafetnim takmičenjima najbolji su joj plasmani dva šesta mjesta: Na ZOI 2002. u štafeti s Lucijom Larisi, Andrejom Grašič i Dijanom Ravnikar, kada su s  2:23.0&nbsp;min zaostatka bile sporije od pobjedničke njemačke štafete u sastavu: Katrin Apel, Uschi Disl, Andrea Henkel i Kati Wilhelm; te na slijedećim igrama u štafeti s Tejom Gregorin, Andrejom Mali, Dijanom Ravnikar sa zaostatkom od 3:43.2&nbsp;min bile sporije od pobjedničke ruske štafete u sastavu: Ana Bogali, Svjetlana Išmuratova, Olga Zajceva i Albina Ahatova. Na Zimskim olimpijskim igrama 2006. bila je nosilac zastave na otvaranju.

### Svjetska prvenstva 
Brankovič je nastupila na dvanaest Svjetskih prvenstava od SP 1996. do SP 2011, ali nije osvojila ni jednu medalju. Najbolji rezultat u pojedinačnoj konkurenciji joj je peto mjesto na SP 2007. kada je u utrci na potjere s dva promašaja i zaostatkom od 1:03.3&nbsp;min bila sporija od pobjednice njemačke biatlonke Magdalene Neuner. U ekipnim utrkama najbolji su je plasmani dva četvrta mesta na istom prvenstvu: u mješovitoj štafeti s Tejom Gregorin, Klemenom Bauerom i Janezom Maričem, kada su 1:11.1&nbsp;min bili sporiji od švedske štafete u sastavu: Helena Jonsson, Anna Carin Olofsson, Björn Ferry i Carl Johan Bergman; te u štafeti s  Tejom Gregorin, Andrejom Mali i Dijanom Ravnikar sa zaostatkom od 1:52.7&nbsp;min iza njemačke štafete u sastavu: Martina Glagow, Andrea Henkel, Magdalena Neuner i Kati Wilhelm.

### Svjetski kup 
Prvi nastup u takmičenjima Svjetskog kupa u biatlonu Brankovič je imala u sezoni SK 1995/96 u švedskom Östersundu 7. decembra 1995, kada je u utrci na 15&nbsp;km osvojila 50-o mjesto, sa šest promašaja i zaostatkom od 6:31.8&nbsp;min iza pobjednice njemačke biatlonke Uschi Disl. Najbolji rezultati u pojedinačnoj konkurenciji su joj dva druga mjesta: u sezoni SK 2004/05, 11. decembra 2004 u Holmenkollenu u utrci na 7,5&nbsp;km, kada je bez promašaja i zaostatkom od 14.3&nbsp;s podijelila drugo mjesto s Olgom Medvedcevom, iza pobjednice Olge Zajceve, koja je utrku završila bez promašaja; te u sezoni SK 2005/06, u Östersundu u utrci na 7,5&nbsp;km, kada je bez promašaja i zaostatkom od 6.8&nbsp;s bila sporija od njemačke biatlonke Uschi Disl. U štafetnim utrkama je u istim sezonama osvojila dva puta treće mjesto u sastavu štafeta: Andreja Koblar, Teja Gregorin i Dijana Ravnikar.

## Nagrade 
## Privatni život 
## Napomene 
## Reference 
## Vanjski linkovi 
* 
* 
* Tadeja Brankovič na IBU banci podataka

Kategorija:Rođeni 1979.
Kategorija:Biografije, Kranj
Kategorija:Slovenski biatlonci
Kategorija:Slovenski olimpijci u biatlonu
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Biatlonci na Zimskim olimpijskim igrama 2010.